**ЧЕЧЕНСКАЯ РЕСПУБЛИКА**

**МБОУ «ОЙСХАРСКАЯ СШ №2»**

**Протокол № 3**

**цхьанакхетар хилира 29 -чу декабрехь 2016 шарахь**

**Цхьанакхетарехь бара МЦ-н берриг декъашхой** .

**Дийцаре дира хаттарш:**

1. Эхашеран белхан жам1 дар (январь 2016шо)-Мусаев.Ш.Д
2. 5-8 кл. дозуш долу къамел кхиор (Албасова К.О.)
3. Классал арахьарчу дешарх лаьцна произведени харжа хаар

(Альбекова Х.Х..)

1. Дешархойн тетрадаш таллар т1ехь хьехархочун куьйгалла.(Боршигова.А.Д)
2. Районни олимпиадехь дешархоша дакъалацаран жам1аш . Нохчийн меттан а, литературан а йиллина урокаш билгалъяр , ч1аг1ъяр. (Мусаев.Ш.Д)
3. Йиллина урокаш Боршигова А.Д., Албасова К.О.
4. 9-чу, 11-чу классашкахь О ГЭ –на, ЕГЭ-на кечамбар (Курбанова Я.И., Мусаев Ш.Д.)
5. Хьалхарчу хаттарехь къамел дира Мусаев Ш.Д.

Цо шен къамелехь лерина дийцира д1адаханчу эхашарахь хьехархоша бинчу балхах лаьцна.Эхашеран талламан белхийн , ешаран говзалла толлуш бинчу белхийн жам1 деш цо билгалдаьккхира , дуккха а дешархойн хаарш оьшучу т1ег1анал лахара хилар.Т1ейог1учу ханна дан дезарг билгалдира.(Белхан анализ юкъахь ю.)

1. Шолг1ачучу хаттарехь къамел дира Албасова К.О.

Дешархойн къамел кхиорехь йоккха меттиг д1алоцу 1аламан тидам баро,иштта суьрташ т1ехь болх баро.Дешархошна керлачу дешнийн маь1наш довзийтаро , уьш юкъахь долуш предложенеш х1итторо боккха пайда бохьу дозуш долу къамел кхиорехь.Шен ойланаш нийса схьайийца а,д1аязъян а хаар ду мехала.

1. Кхоалг1ачу хаттарехь къамел дира Альбекова Х.Х.

Цо дийцира классал арахьарчу дешарехь таханлерчу денца йог1уш йолу произведени харжаран мехаллах лаьцна.Къаьсттина дешархошца болх бан беза г1иллакх-оьздангалла юьйцучу произведенеш т1ехь.Газетийн, журналийн аг1онаш т1ехь хуьлу мехала ,х 1окху заманца дог1у кегий дийцарш .Урокашкахь уьш къастор ду мехала.

Дешархойн тетерадаш т1ехь беш болчу балхах лаьцна дийцира Боршигова А.Д.

Къаьсттина тидам т1ебахийта беза йоза ц1ена яздарна. Цхьана бакъонашца массо классехь а нийса яздайта деза тетрадан дуьххьарлера кехат.

Тетрадаш т1ехь бен болх таллар т1едиллира Бошигова А.Д.

1. Доьалг1ачу хаттарехь Мусаев Ш. Д. дийцира школехь йинчу

олимпиадех лаьцна . 9-чу а,11-чу а классашкара дешархоша хьалхара меттигаш а яьхна , уьш к1оштан олимпиаде хьовсийра ,цигахь 10-чу классан дешархочо Давлетукаев Дауда баьккхира 3-г1а меттиг. Хетарехь ледарло йинчух тера ду дешархой кечбарехь.Т1ейог1учу ханна мелла а къахьега деза нохчийн меттан, литературан хьехархоша дешархой къовсамна кечбарехь .

Хьехархоша билгалъехира йиллинчу урокийн теманаш а,хенаш а.

Цул т1аьхьа йийцаре йира Боршигова А.Д.. , Албасова К.О. гайтина йиллина урокаш.Массо а хьехархочо элира урокех лаьцна шайна хетарг, дикачу аг1ор билгалйира уьш.Кхин д1а дийцира т1ейог1учу хенахь бан безачу балхах лаьцна , х1ора хьехархочунна т1едахкарш дира.

ОГЭ-на кечамбар муха д1ахьо дийцира Курбанова Я.И.,Мусаев Ш.Д.

Сацам:

1. Дозуш долу къамел кхиорехь доккха дакъа кхочу хьехархочунна.Цундела цу т1е боккха тидам бахийта беза.
2. Даима а тидамехь латто деза тетрадаш т1ехь болх бар.
3. Цхьанакхетарехьбилгалдаьхначу г1алаташна т1е тидам бахийтар , уьш нисдар.
4. ОГЭ-на, ЕГЭ-на лерина кечамбар.

Нохчийн меттан, литературан МЦ-н куьйгалхо: Мусаев Ш.Д.